S-5121/2019

Dómur

Mál þetta, sem dómtekið var í dag, var höfðað með tveimur ákærum, útgefnum af lögreglustjóranum á höfuðborgarsvæðinu, á hendur H-kk-þgf M-kk-þgf, […].

Fyrri ákæran er gefin út 24. september 2019 á hendur ákærða:

„fyrir fíkniefnalagabrot með því að hafa, þann 23. janúar 2019, haft í vörslum sínum í sölu og dreifingarskyni eftirfarandi fíkniefni er lögregla stöðvaði för ákærða hvar hann ók bifreiðinni […] um Álfaborgir í Grafarvogi. Við leit í bifreið ákærða fundust 32 stykki af ecstasy, 30,21 gramm af maríhúana, 3,21 gramm af amfetamíni og 6 stykki af kannabisblönduðum vökva. Í kjölfarið var gerð leit á heimili ákærða að […] hvar hann framvísaði 150,47 grömmum af amfetamíni og 0,37 grömmum af tóbaksblönduðu kannabisefni en lögregla lagði hald á öll framangreind fíkniefni sem og sölupakkningar auk þriggja farsíma sem nýttir voru við fíkniefnasölu og dreifingu.

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 32 stykkjum af ecstasy, 30,21 grömmum af maríhúana, 3,21 grammi af amfetamíni og 6 stykkjum af kannabisblönduðum vökva, 150,47 grömmum af amfetamíni og 0,37 grömmum af tóbaksblönduðu kannabisefni auk þriggja farsíma er nánar er getið í munaskrá skv. 6. og 7. mgr. 5. gr. laga nr.

65/1974 (2. mgr. 14. gr. reglugerðar nr. 233/2001), og 69. gr., 69. gr. a., 69. gr. b., 69. gr. c., 69. gr. d. almennra hegningarlaga nr. 19/1940.“

Síðari ákæran er gefin út 23. október 2019 á hendur ákærða:

I.

„fyrir fíkniefnalagabrot með því að hafa, þann 26. apríl 2019 haft í vörslum sínum í sölu og dreifingarskyni eftirfarandi fíkniefni er lögregla stöðvaði för ákærða hvar hann ók bifreiðinni […] um Dalatorg við Dalveg í Kópavogi. Við leit í bifreið ákærða fundust 9 stykki af ecstasy, 95,54 gramm af maríhúana, 1,79 gramm af amfetamíni og 7,47 grömm af kókaíní. Í kjölfarið var gerð leit á heimili ákærða að […] hvar hann framvísaði 29,35 grömmum af amfetamíni og 13,72 grömm af maríhúana en lögregla lagði hald á öll framangreind fíkniefni sem og tvo farsíma sem nýttir voru við fíkniefnasölu og dreifingu auk 25.500 króna ávinning af sölu fíkniefna.

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

II.

Fyrir peningaþvætti með því að hafa um nokkurt skeið fram til föstudagsins 26. apríl 2019 tekið við, aflað sér og/eða umbreytt ávinningi með sölu og dreifingu ótiltekins magns fíkniefna og eftir atvikum með öðrum ólögmætum og refsiverðum hætti, samtals fjárhæð kr. 25.500. Lögregla lagði hald á framangreinda fjármuni við leit hjá ákærða er höfð voru afskipti af honum vegna fíkniefnasölu líkt og nánar er rakið í ákærukafla I.

Telst þetta varða við 1. mgr., sbr. 2. mgr. 264. gr. almennra hegningarlaga nr. 19/1940, sbr. 5. gr. laga um ávana og fíkniefni nr. 65/1974 og 49. gr. lyfjalaga nr. 93/1994.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 9 stykki af ecstasy, 95,54 grömmum af maríhúana, 1,79 grömmum af amfetamíni og 7,47 grömm af kókaíní, 29,35 grömmum af amfetamíni, 138,96 grömm af óþekktum efnum og 13,72 grömmum af maríhúana auk tveggja nánar tilgreindra farsíma skv. 6. og 7. mgr. 5. gr. laga nr. 65/1974 (2. mgr. 14. gr. reglugerðar nr. 233/2001), og 69. gr., 69. gr. a., 69. gr. b., 69. gr. c., 69. gr. d. almennra hegningarlaga nr. 19/1940.“

Í fyrirtöku málsins í dag féll ákæruvaldið frá þeim hluta verknaðarlýsinga í ákærum málsins er tilgreina að vörslur þeirra ávana og fíkniefna, sem þar eru tilgreind, hafi verið í sölu og dreifingarskyni. Einnig féll ákæruvaldið frá ákærulið nr. 2 í síðari ákæru málsins frá 23. október 2019.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín að virtum framangreindum breytingum á ákærum málsins. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1989. Sakaferill ákærða hefur ekki áhrif á ákvörðun refsingar nú.

Við ákvörðun refsingar er litið til játningar ákærða og hún virt honum til málsbóta. Á hinn bóginn verður ekki litið framhjá því að ákærði hafði umrædd sinn í fórum sínum umtalsvert magn ávana og fíkniefna.

Með hliðsjón af sakarefni málsins og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákærum málsins sæti ákærði upptöku á 41 stykki af ecstasy, 139,47 grömmum af maríjúana, 6 stykkjum af kannabisblönduðum vökva, 184,82 grömmum af amfetamíni, 7,47 grömmum af kókaíni, 0,37 grömmum af tóbaksblönduðu kannabisefni, 138,96 grömmum af óþekktu efni og fimm farsímum sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 231.880 krónur, að meðtöldum virðisaukaskatti.

Engan sakarkostnað leiddi af meðferð málsins.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir K-kk-þf Ó-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf M-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Ákærði sæti upptöku á 41 stykki af ecstasy, 139,47 grömmum af maríjúana, 6 stykkjum af kannabisblönduðum vökva, 184,82 grömmum af amfetamíni, 7,47 grömmum af kókaíni, 0,37 grömmum af tóbaksblönduðu kannabisefni, 138,96 grömmum af óþekktu efni og fimm farsímum.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 231.880 krónur.

B-kvk-nf V-kvk-nf (sign.)

Ákærði, H-kk-nf M-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Ákærði sæti upptöku á 41 stykki af ecstasy, 139,47 grömmum af maríjúana, 6 stykkjum af kannabisblönduðum vökva, 184,82 grömmum af amfetamíni, 7,47 grömmum af kókaíni, 0,37 grömmum af tóbaksblönduðu kannabisefni, 138,96 grömmum af óþekktu efni og fimm farsímum.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 231.880 krónur.

B-kvk-nf V-kvk-nf (sign.)